Document ID: /roh_data/filtered/fineweb-2-filterrobots_roh.jsonl.gz/26894

Dentant che Valragn, Nufenen e Spleia avevan cleramain approvà la fusiun l’onn passà, aveva Sufers ditg cleramain na a la fusiun. Cun ina nova votaziun da fusiun senza Sufers, veglian els uss dar la pussaivladad al suveran da decider davart ina fusiun senza Sufers, ha ditg Monika Lorez-Meuli che maina la gruppa da project. Il termin da la votaziun è gia vegnì fixà sin ils 8 da december da quest onn.
Saira d'infurmaziun cun Barbara Janom Steiner
Ils 9 da november datti ina saira d’infurmaziun cun la scheffa dal departament da finanzas e vischnancas, Barbara Janom Steiner. Cun tge import dal chantun che las trais vischnancas da fusiun pon quintar, n’è per il mument betg anc cler. Cler è gia che la chanzlia communala duai esser a Spleia.
RR actualitad 07:20